TMB ร่วง 3% โบรกฯจ่อหั่นประมาณกำไร ชี้สินเชื่อหดตัวแรงหวั่นกระทบผลงาน Q3/61
TMB ร่วง 3% โบรกฯจ่อหั่นประมาณกำไร ชี้สินเชื่อหดตัวแรงหวั่นกระทบผลงาน Q3/61 โดย ณ เวลา 10.59 น. อยู่ที่ระดับ 2.18 บาท ลดลง 0.06 บาท หรือ 2.68% สูงสุดที่ระดับ 2.26 บาท ต่ำสุดที่ระดับ 2.14 บาท มูลค่าการซื้อขาย 1.71 พันล้านบาท
20 ส.ค. 2561

ผู้สื่อข่าวรายงานว่า ราคาหุ้น ธนาคารทหารไทย จำกัด (มหาชน) หรือ TMB ณ เวลา 10.59 น. อยู่ที่ระดับ 2.18 บาท ลดลง 0.06 บาท หรือ 2.68% สูงสุดที่ระดับ 2.26 บาท ต่ำสุดที่ระดับ 2.14 บาท มูลค่าการซื้อขาย 1.71 พันล้านบาท

ด้านนายอดิสรณ์ มุ่งพาลชล รองผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ราคาหุ้น TMB เช้านี้ปรับตัวลงด้วยวอลุ่มเทรดที่เข้ามาหนาแน่นแต่ยังไม่ทราบสาเหตุที่แท้จริงว่าเป็นเพราะอะไร แต่ประเมินว่ามีปัจจัยลบจากเรื่องสินเชื่องวดเดือน ก.ค.หดตัวแรง ลง 1.1% จากเดือน ก.ค. 60 ทำให้สินเชื่อนับตั้งแต่ต้นปีจนถึงปัจจุบันเติบโตแค่ 0.5% ซึ่งทำให้อาจจะต้องมีการปรับลดประมาณการสินเชื่อของ TMB ลง จากเดิมที่ประมาณการการเติบโตสินเชื่อของ TMB ในปีนี้จะเติบโต 6% และอาจจะต้องปรับลดประมาณการกำไรปีนี้ของ TMB ด้วย จากเดิมที่คาดการณ์ว่ากำไรจะเติบโต 2%
ทั้งนี้ สินเชื่องวดเดือนก.ค.ที่หดตัวแรงอาจจะกระทบต่อผลประกอบการไตรมาส 3/61 เพราะ TMB ยังมีรายได้หลักจากสินเชื่อ เมื่อสินเชื่อหดตัวก็อาจทำให้รายได้จากอัตราดอกเบี้ยหดตัวไปด้วย
อย่าไรก็ตาม ยังคงแนะนำให้ “ทยอยซื้อ” หุ้น TMB ด้วยราคาเป้าหมาย 2.38 บาท/หุ้น เนื่องจากราคาหุ้นในปัจจุบันยังต่ำกว่าราคาเป้าหมาย